РЕПУБЛИКА СРПСКА

ОПШТИНА ШИПОВО

НАЧЕЛНИК

Број: 07-404-72/21

Датум: 18.10.2021. године

 На основу члана 69. став (3), а у вези са чланом 72. став (3) тачка ф, и члана 70. ст. (4) Закона о јавним набавкама („Сл. гласник БиХ“, број 39/14), члана 67. Статута општине Шипово (Сл. Гласник општине Шипово број 12/17 и 7/19), у поступку јавне набавке : „Набавка крутог горива на бази дрва- дрвени пелет, на период од шест мјесеци“, Начелник Општине Шипово је донио

**ОДЛУКУ**

**поништењу поступка јавне набавке**

**Члан 1.**

 Поништава се конкурентски поступак јавне набавке: „Набавка крутог горива на бази дрва- дрвени пелет, на период од шест мјесеци“, покренут Одлуком о покретању поступка број: 07-404-72/21 од 02.9.2021. године, евидентиран у Обавјештењу о набавци под бројем: 789-1-45-3-22/21 од 02.9.2021. године.

**Члан 2.**

Ова одлука објавиће се на интернет страници Општине Шипово.

**Образложење**

 Поступак јавне: „Набавка крутог горива на бази дрва- дрвени пелет, на период од шест мјесеци“, покренут је Одлуком о покретању поступка јавне набавке број: 07-404-72/21 од 02.9.2021. године.

 Јавна набавка је проведена путем конкурентског поступка.

 Процијењена вриједност набавје је 13.500,00 КМ, без урачунатог ПДВ.

 Обавјештење о набавкије објављено на порталу јавних набавки број: 07-404-72/21 од 02.9.2021. године.

 У току поступка, након пријема понуда Комисија за набавке је утврдила Ранг листу понуђача који испуњавају услове тендерске документације, након одржана Е-аукције, како слиједи:

|  |  |
| --- | --- |
| Назив / име понуђача | Понуђена цијена (без ПДВ-а) |
| **1** | „BIOCONCEPT“ д.о.о. Нови Град | 10.388,00 КМ |
|  | „МЕДЕКС-ПРОМ“ д.о.о. Шипово | 10.400.00 КМ |

 Уговорни орган је прихватио препоруку Комисије за набавке и Одлуком број: 07-404-72/21 од 21.9.2021. године као најповољнијег понуђача изабрао „BIOCONCEPT“ д.о.о. Нови Град.

 Након протека законом прописаном времена Уговорни оргам је упутио приједлог уговора, у складу са тендерском документацијом и понудом понуђа, на потпис изабраном понуђачу.

 Изабрани понуђач „BIOCONCEPT“ д.о.о. Нови Град је дана 12.10.2021. године, путем е-маила, доставио изјаву уговорном органу да је, због поскупљења сировина и лоших временских услова, дошло до поремећаја у снабдјевању сировином, те да из тих разлога није у могућности да потпише понуђени уговор.

 С обзиром на предње, у складу са чланом 72. став (3) Закона, уговорни орган је упутио приједлог уговора понуђачу чија је понуда по ранг-листи одмах иза понуде изабраног понуђача, тј. понуђачу

„МЕДЕКС-ПРОМ“ д.о.о. Шипово.

 Обавјештењем од 15.10.2021. године, понуђач „МЕДЕКС-ПРОМ“ д.о.о. Шипово је обавијестио уговорни орган да, након одустанка од потписивања понуђеног уговора од стране прворангираног понуђача, није заинтересован за потписивање понуђеном уговора из техничких разлога.

 С обзиром да су од понуђених уговора одустали сви понуђачи са ранг лите понуђача чије су понуде оцијене прихватљивим, на основу члана 69. став (3), а у вези са чланом 72. став (3) тачка ф, и члана 70. ст. (4) Закона о јавним набавкама, ријешено је као у изреци одлуке.

**ПОУКА О ПРАВНОМ ЛИЈЕКУ**

Против ове одлуке може се изјавити жалба најкасније у року од 5 (пет) дана.

 М. П. Начелник

 \_\_\_\_\_\_\_\_\_\_\_\_\_

 (Милан Ковач)

**Доставити:**

 1. Понуђачи

2. Уз материјал Комисије

3. Начелник

4. Одјељење за буџет

5. А/А